Η εξέταση είναι ασφαλής με σπάνια ανεπιθύμητα συμβάντα τα οποία συμβαίνουν σε ποσοστά ίδια με αυτά του τεστ κοπώσεως. Πιο συγκεκριμένα, η πιθανότητα θανάτου είναι μικρότερη από 1 στα 10.000 περιστατικά, ενώ η πιθανότητα εμφάνισης αρρυθμιών επικίνδυνων για τη ζωή περίπου 5 ανά 10.000 περιστατικά. Για το λόγο αυτό ο καρδιολόγος θα σας παρακολουθεί στενά καθόλη τη διάρκεια της εξέτασης και είναι σε θέση να αντιμετωπίσει οτιδήποτε συμβεί κατά τη διάρκεια αυτής.